Julia de Castro

Julia de Castro (Avila, 1984) musikari, aktore, zinemagile, ikerlari eta performerra da. 2009 eta 2019 artean De la Puríssima proiektu musikalaren buru izan zen.

On the go filma Maria Gisèle Royorekin batera zuzendu zuen,  eta besteak beste, Espainiako Film Luze Onenaren Saria eta Zuzendaritza Onenaren RCS Saria irabazi zituen 2023ko Gijongo Nazioarteko Zinema Jaialdian, Epaimahaiaren Saria Parisko Chéries-Chéris 2023 Jaialdian, Bellaria Nazioarteko Film Onenaren Saria 2024an eta Mexiko Hiriko Zinemaldi Film Garaikide Onenaren Saria 2024an.

Feroz 2026 saria irabazi zuen Bigarren Mailako Aktore Onenaren kategorian, Poquita fe telesailean egindako lanarengatik.

 Ibilbidea 
Artearen Historian lizentziatu zen Madrilgo Unibertsitate Konplutentsean. Arte Dramatikoko Goi Mailako Errege Eskolan (RESAD) Testu Interpretazioko gradua lortu zuen eta biolin espezialitatean titulatu zen Madrilgo Arturo Soria Kontserbatorio Profesionalean.

 Musika 
Madrilera joan zen ikasketak hastera, San Juan Evangelista Unibertsitateko Ikastetxe Nagusiko egoiliar gisa. 2009. urtean De la Puríssima izeneko musika taldea sortu zuen Miguel Rodrigáñez kontrabaxu-jotzailearekin batera. Proiektuak kuple eta jazz genero musikala eta eszenikoa zituen oinarri. 2010eko Shanghaiko Erakusketa Unibertsalean hartu zuten parte Pasión Española kabaretean, eta Virgen izeneko diskoa kaleratu zuten. Musika independentearen sarietarako izendatu zuten urte hartan bertan, Jazz Album Onenaren kategorian. 2017. urtean Madrilgo Zarzuela Antzokian jardun zuten Quiroga Laukoteak lagunduta. Proiektua 2019. urtean amaitu zen Exhalación ikuskizunarekin Teatros del Canal-en, Udazkeneko Jaialdiaren barruan, eta Eva Luna García-Mauriño izan zuen ekoizpenean. De Castro Valle-Inclán de Teatro sarietarako izendatu zuten sorkuntza horrengatik.

2020. urtean kaleratu zuen bakarkako lehen diskoa, La historiadora, Mexikoko Soinu Institutuko Camilo Larak ekoitzia, Calexico taldeko Paco Soto gitarrista flamenkoaren eta Joey Burnsen laguntzarekin. Elektronika, mariatxi edo bolero gisako musika-generoen esplorazioa ekarri zuen lanak. Madrilgo La Abadía Antzokian, Madrileko Inverfest Jaialdian, Logroñoko Actual Jaialdian edo Madrilgo Círculo de Bellas Artes-en aurkeztu zuen proiektua.

 Ikerketa 
2017 eta 2018 urteen artean, Espainiako Akademiak beka eman zion Erroman, Ferrante Palavicinoren La rettorica delle puttane ikerketa-proiektuarengatik. Testu errenazentista horretan oinarrituta, instalazio bat eta argazki- eta testu-liburu bat sortu zituen, Palavicinoren lekukotzaren erreplika gisa, La Fábrica argitaletxeak kaleratua.

2023. urtean, artista gonbidatu gisa parte hartu zuen Jano y lo bonito de abrir puertas zikloan, Acción Cultural Españolaren proiektu batean, Erromako Espainiako Akademiaren eta Arte eta Lanbide Eskolaren eta Toledoko Arte Aplikatuen Museoaren artean.

 Jarduera 
Musika eta ikerketa interpretazioarekin uztartu zituen. 2013. urtean, Ana Morgadek idatzi eta antzeztutako Las rusas filmean lan egin zuen, Infanta Isabel antzokian. 2014. urtean Bimba Bosérekin batera Antipasti lanean izan zuen protagonista, Mina Mazzini, Adriano Celentano edo Renato Carosoneren abestietan oinarritutako ikuskizun musikala, David Priegok zuzendu zuen eta Nuevo Apolo Antzokian estreinatu zen. Urte horretan, zeremonia-maistra izan zen El menor espectáculos del mundo izeneko talde-sorkuntza ibiltarian, Madrilgo Circo Price antzokian. Carlota Ferrer eszena-zuzendaria eta José Manuel Mora dramatgilea ondan zituela, Esto no es la casa de Bernarda Alba (2017) lana estreinatu zuen, Teatros del Canal, Los cuerpos perdidos (2018), Teatro Español, El último rinoceronte blanco (2019), Teatros del Canal eta Los nadadores diurnos (Salón de belleza) lanetan, Naves, Español, 2023. urtean.

María Folguera zuzendari eta dramatgile zela, Hilo bajo el agua (2009), La guerra según Santa Teresa (2018), Udazkeneko Jaialdian estreinatua, eta Elena Fortún (2020), Centro Dramático Nacional-ean hartu zuen parte. Folguera bere adiskidetasunean inspiratu zen Hermana (Placer) eleberria idazteko, biek Madrilgo Teatro del Barrion eta Logroñoko Cuéntalo Jaialdian performance batean aurkeztu zuten, 2021. urtean. Juan Mayorgaren La distancia (2020) interpretatu zuen, Noemi Rodriguezek eta Andrea Jimenezek zuzendua, Centro Dramático Nacionalen.

Ikus-entzunezko proiektuetan aktore gisa, Paula Ortizek zuzendu zuen HBOko En casa telesailean hartu zuen  parte 2020. urtean, eta urte horretan C. Tanganaren Demasiadas mujeres bideoklipean ere hartu zuen parte. 2023. urtean, Movistar katean Pepón Monterok eta Juan Maidaganek zuzendutako Poquita fe telesaila estreinatu zuen, Feroz sarietarako lehen izendapena lortu zuena aktore-zerrendako aktoreen kategorian, eta Teresa filma, Paula Ortizek zuzendua. 2024. urtean Paula Ortizek zuzendutako La virgen roja filmean hartu zuen parte. Eta 2025. urtean Poquita fe-telesailaren bigarren denboraldian ere hartu zuen parte. Lan horrengatik  Feroz saria jaso zuen Bigarren Mailako Emakumezko Aktore Onenaren kategorian.

 Ikus-entzunezko sorkuntza 
2015. urtean Javier Giner zuzendariarekin batera De la Puríssima, anatomía de una criminal dokumental faltsua sortu zuen, eta horren antzezlea ere izan zen. 2022. urtean, On the go filma zuzendu zuen Maria Gisèle Royorekin batera, eta Omar Ayuso, Manuel de Blas, Chacha Huang, Derby Motoreta's Burrito Kachimba edo Patricia Caballero dantzariarekin batera egin zuen. Filma Locarnoko Nazioarteko Zinemaldian, Adelaide Film Festivalen, Vancouver International Film Festivalen, Sevillako Zinemaldian eta Valladolideko Semincin parte hartzeko aukeratu zuten, besteak beste. Espainiako Film Luze Onenaren Saria eta Gijongo Nazioarteko Zinemaldiko Zuzendaritza Onenaren RCS Saria lortu zituen, Epaimahaiaren Saria Parisko Chéries-Chéris Jaialdian, Locarnoko Nazioarteko Zinemaldiko Gazte Epaimahaiaren Aipamen Berezia eta Valladolideko Seminciko Espiga Arco Iris Aipamena. Urte horretan bertan, ikus-entzunezko pieza bat sortu zuen, Aprender a sangrar, Madrilgo Arniches 26 arte galeriarentzat.

2025. urtean Zinema Akademia egoitza-programak Azucena es un metal film luzea sortzeko aukeratua izan zen.

 Komunikazioa 
De Castro hamabostean behin kolaboratu du Radio 3ko Que parezca un accidente saioan.

 Sariak eta aitorpenak 

 2023. urtean, On the go filmak Espainiako Film Luze Onenaren Saria jaso zuen. Horrez gain, Gijongo Nazioarteko Zinemaldiko Zuzendari Onenaren RCS Saria, Parisko Chéries-Chéris Zinemaldiko Epaimahaiaren Saria, Locarnoko Nazioarteko Zinemaldiko Gazte Epaimahaiaren Aipamen Berezia eta Valladolideko Nazioarteko Zinemaldiko Ortzadar Espiga Aipamena ere jaso zuen. 
 2023an, Feroz sarietarako izendatu zuten, antzeztaldeko aktoreen kategorian, Poquita fe telesailarengatik.

 2024an, On the go filmak Panorama España saria jaso zuen Kanaria Handiko Las Palmaseko Nazioarteko Zinemaldian, nazioarteko film onenaren saria Bellaria Film Festival-en eta nazioarteko film onenaren saria Mexiko Hiriko Transmutación jaialdian.

 2026. urtean, Feroz Saria jaso zuen serie batean, Poquita Fe telesailaren bigarren denboraldian egindako lanarengatik.
 Erreferentziak 

 Kanpo estekak 

Kategoria:Avilarrak
Kategoria:Emakume artistak
Kategoria:Emakume aktoreak
Kategoria:Espainiako aktoreak
Kategoria:Emakume zinemagileak
Kategoria:Espainiako emakume zinema-zuzendariak
Kategoria:Emakume musikariak
Kategoria:Espainiako musikariak
Kategoria:Emakume ikertzaileak